**Vedtægter for Vor Frue Lokalråd**

|  |
| --- |
| **§ 1 Foreningens navn og hjemsted**  § 1.1 Foreningens navn er Vor Frue Lokalråd – herefter benævnt "Lokalrådet".  § 1.2 Lokalrådets hjemsted er Vor Frue Sogn, Roskilde Kommune.  § 1.3 Lokalrådet varetager interesser for indbyggerne i bydelene Vor Frue, Øde Hastrup,  Kamstrup, Darup og Tjæreby.  § 1.4 Lokalrådet er oprettet 18. august 1988.  **§ 2 Formål**  Lokalrådets opgave er:   * at virke for et samarbejde mellem alle lokale interessenter til gavn for befolkningen, områdets   udvikling samt miljøet i området.   * at koordinere aktiviteter der tilbydes af lokalområdets institutioner og foreninger * at tage initiativ til afvikling af arrangementer og aktiviteter der fremmer almenvellet i området   **§ 3 Bestyrelse**  § 3.1 Lokalrådet ledes af en bestyrelse, der sammensættes således:  1 person udpeget af støtteforeningen for Vor Frue Klub og SFO Vor Frue Skole  1 person udpeget af Vor Frue Klub  1 person udpeget af skolebestyrelsen, Vor Frue Skole  1 person udpeget af Menighedsrådet – Vor Frue Sogn  1 person udpeget Vor Frue Sangkor  1 person udpeget Vor Frue Idrætsforening  1 person udpeget af børnehuset Spiloppen  1 person udpeget af Øde Hastrup Bylaug  1 person udpeget af Darup Bylaug  1 person udpeget af Kamstrup Bylaug  1 person udpeget af Tjæreby Bylaug  2 personer valgt på den ordinære generalforsamling i lige år blandt beboerne bosat i bydelene  Vor Frue, Øde Hastrup, Kamstrup, Darup, Tjæreby - jf. § 1.3.  2 personer valgt på den ordinære generalforsamling i ulige år blandt beboerne bosat i bydelene  Vor Frue, Øde Hastrup, Kamstrup, Darup, Tjæreby - jf. § 1.3. 2  § 3.2 Efter den ordinære generalforsamling konstituerer bestyrelsen sig og vælger en formand  og en kasserer.  § 3.3 Bestyrelsen fastlægger på deres første møde efter generalforsamlingen deres forretningsorden.  § 3.4 Bestyrelsen nedsætter arbejdsgrupper efter behov. Arbejdsgrupperne kan bestå af  interesserede blandt områdets borgere. Arbejdsgrupperne melder tilbage til lokalrådet. Personer  der deltager i arbejdsgrupper kan deltage i bestyrelsesmøderne uden stemmeret.  § 3.5 Bestyrelsen afholder møde mindst 3 gange om året. Formanden er ansvarlig for at der tages  referat af mødet, der offentliggøres på Lokalrådets hjemmeside og ved opslag ved Købmanden  i Vor Frue.  § 3.6 Suppleanten kan deltage i bestyrelsesmøderne, men har ikke stemmeret.  § 3.7 Ved opnåelse af stemmelighed ved behandling af forslag vil formandens stemme være  afgørende.  § 3.8 Formanden er ansvarlig for at indkalde til bestyrelsesmøder med mindst 14 dages varsel.  Indkaldelsen skal bestå af en dagsorden, hvorpå bestyrelsesmedlemmerne kan få optaget et punkt  til behandling.  **§ 4 Generalforsamling**  § 4.1 Generalforsamling afholdes hvert år i maj måned. Formanden er ansvarlig for at der  indkaldes til generalforsamlingen ved udsendelse af dagsorden. Indkaldelse skal ske  med mindst 4 ugers varsel. Indkaldelsen opslås på Lokalrådets hjemmeside og ved opslag  ved Købmanden i Vor Frue.  § 4.2 De i § 3 nævnte institutioner og foreninger orienterer formanden om de udpegede personer  forud for generalforsamlingen. De udpegede personer skal fremgå af indkaldelsen til generalforsamlingen.  § 4.3 Dagsordenen for den ordinære generalforsamling skal indeholde følgende punkter:  1. Valg af dirigent  2. Godkendelse af at generalforsamlingen er indkaldt med korrekt varsel  3. Valg af stemmetæller(e)  4. Formandens beretning  5. Indkomne forslag  6. Godkendelse af årsregnskab  7. Valg af 2 personer til bestyrelsen, jf. § 3  3  8. Valg af 1 suppleant til bestyrelsen for ét år  9. Valg af 1 revisor og 1 revisorsuppleant  § 4.4 Forslag der ønskes behandlet på generalforsamlingen under dagsordenens pkt. 5 skal være  formanden i hænde senest 14 dage før generalforsamlingen.  § 4.5 Personer der ønsker at opstille til valg iht. § 3 skal fremsætte deres ønske herom til  formanden senest 14 dage før generalforsamlingen. Valgbar er kun personer med  bopælsadresse i lokalområdet, der fremgår af § 1.3.  § 4.6 Hvert år vælges 2 personer til bestyrelsen blandt lokalområdets beboere. Deres valgperiode  er 2 år. De øvrige personer, jf. § 3, udpeges for ét år ad gangen.  § 4.7 Stemmeret på generalforsamlingen har kun personer over 18 år med bopælsadresse i  lokalområdet, der fremgår af § 1.3. Der kan ikke stemmes ved fuldmagt.  § 4.8 Alle valg og almindeligt foreliggende sager afgøres ved simpel stemmeflerhed. Afstemninger  foretages ved håndsoprækning, dog foretages valg iht. pkt. 7 som skriftlig afstemning.  § 4.9 Ekstraordinær generalforsamling skal afholdes, såfremt mere end halvdelen af bestyrelsen  ønsker det, eller såfremt mindst 25 beboere fremsætter ønske herom.  **§ 5 Tegningsregel**  § 5.1 Formanden tegner Lokalrådet sammen med et andet bestyrelsesmedlem.  § 5.2 Der kan iht. § 5 udstedes fuldmagt til Lokalrådets kasserer til at kunne disponere alene.  § 5.3 Lokalrådet må ikke stifte gæld eller indgå leasing-/lejeaftaler.  **§ 6 Regnskab og økonomi**  § 6.1 Lokalrådets regnskabsår følger kalenderåret.  § 6.2 Årsregnskabet revideres af den på generalforsamlingen valgte revisor, jf. § 4.1, således at det  reviderede årsregnskab kan udsendes sammen med indkaldelsen til generalforsamlingen.  § 6.3 Lokalrådets midler skal indestå på en konto i et pengeinstitut.  § 6.4 Lokalrådets bestyrelse hæfter ikke personligt for Lokalrådets eventuelle forpligtelser,  jf. i øvrigt § 5.3. 4  **§ 7 Vedtægtsændringer**  Alle vedtægtsændringer skal godkendes af generalforsamling ved afstemning med 3/4 flertal  blandt de fremmødte stemmeberettigede.  **§ 8 Lokalrådets opløsning**  Beslutning om rådets opløsning kan kun, efter indstilling fra et enigt Lokalråd, træffes på en  ekstraordinær generalforsamling ved 3/4 flertal blandt de fremmødte stemmeberettigede.  Ved Lokalrådets opløsning skal en eventuel formue tilfalde almennyttige, sociale eller kulturelle  formål i Lokalrådets virkeområde.  **§ 9 Overgangsbestemmelse**  § 9.1 Disse vedtægter er godkendt på en ekstraordinær generalforsamling den 29. januar 2014  og afløser den tidligere vedtægt, der senest blev ændret på den ekstraordinære generalforsamling  i oktober 1995.  § 9.2 Indtil den ordinære generalforsamling i maj 2014 kan den siddende bestyrelse indsupplere  interesserede personer bosat i lokalområdet i Lokalrådets bestyrelse. I forbindelse med den  ordinære generalforsamling i maj 2014 fratræder bestyrelsen som nedsat efter vedtægten fra oktober 1995.  § 9.3 Ved den ordinære generalforsamling i maj 2014 vælges der iht. § 4.6 4 personer, hvoraf  2 personer vælges for ét år og 2 personer vælges for to år.  Således vedtaget på den ekstraordinære generalforsamling den 29. januar 2014: |